ગરમીમાં ચોખ્ખા રહેવું સૌથી મહત્વની બાબત છે. શરીરના એવા એરિયા જ્યાં વધુ પ્રમાણમાં પરસેવો વળતો હોય એની સ્વચ્છતા પર વિશેષ ધ્યાન આપવું. ડર્મેટો-કૉસ્મેટોલૉજિસ્ટ સ્વાતિ શ્રીવાસ્તવ કહે છે, ‘શરીરને કુદરતી રીતે કૂલ રાખવા માટે બૉડી દ્વારા પસીનાનું જનરેશન થાય છે. જોકે અન્ડર-આમ્ર્સ, નેક એરિયા, પ્રાઇવેટ બૉડીપાટ્ર્‍સ વગેરે જગ્યાએ વધુ પસીનો થતો હોય છે. ઘણા પુરુષોને હાથમાં અને પગમાં ભરપૂર પ્રમાણમાં પસીનો થતો હોય છે. ગરમીના દિવસોમાં શરીરના આ ભાગોની વિશેષ કાળજી લેવાય, ત્યાં સ્વચ્છતા જળવાય એ બાબત પર ખાસ ધ્યાન આપવું; કારણ કે એમાં ફંગલ ઇન્ફેક્શન થવાની શક્યતા વધુ હોય છે. ઍન્ટિ-બૅક્ટેરિયલ સોપ અને ઍન્ટિ-ડૅન્ડ્રફ શૅમ્પૂનો ઉપયોગ આ ઋતુમાં ખાસ કરવાનું સૂચન આપું છું. પસીનો ઓછો થાય એ માટેનાં પણ કેટલાંક લૉશન અને પાઉડર આવે છે. બોટોક્સ જેવી કેટલીક ટ્રીટમેન્ટ છે જે પણ પસીનાનું પ્રમાણ ઘટાડવામાં મદદરૂપ થાય છે. જે લોકોને બહુ જ પસીનાની તકલીફ હોય તેમણે આ રસ્તો અજમાવવાના પ્રયત્નો પણ કરવા જોઈએ.’